cyanic-selkie/wikianc huggingface dataset:
Actina
A importancia da actina reflíctese na elevada porcentaxe que esta proteína supón no contido proteico total da célula e en que a súa secuencia está moi conservada, é dicir, que cambiou moi pouco ao longo da evolución, polo que se pode dicir que a súa estrutura foi optimizada. Presenta dúas características peculiares: é un encima que hidroliza ATP, a molécula enerxética biolóxica, e faino de maneira moi lenta, e ademais é a proteína que establece máis interaccións con outras proteínas de todas as coñecidas, o que lle permite realizar as máis variadas funcións, que afectan a case todos os aspectos da vida celular. A miosina é un exemplo de proteína que se une á actina. Outro exemplo é a vilina, que pode entrelazar a actina en feixes ou ben cortar os filamentos de actina, dependendo da concentración do catión calcio no medio.
Actina F
miniatura|270px|Actina F; representación da superficie dunha repetición de 13 subunidades baseada no modelo de Ken Holmes do filamento de actina (ver [[microfilamento). ]] A descrición clásica da actina F indica que ten unha estrutura filamentosa interpretable como unha hélice levoxira monocatenaria cun xiro de 166º e incremento de 27,5 Å ou ben como unha hélice dextroxira bicatenaria con medio paso de rosca de 350-380 Å, e cada actina está rodeada doutras catro. A simetría do polímero de actina, que é dunhas 2,17 subunidades por volta de hélice é incompatible coa formación de cristais, que só é posible cando estas son exactamente 2, 3, 4 ou 6 subunidades por volta. Por tanto, deben realizarse modelos interpretando datos procedentes de técnicas que salvan estes inconvenientes, como a microscopia electrónica, a criomicroscopia electrónica, cristais de dímeros en distintas posicións ou difracción de raios X. En realidade, falar dunha "estrutura" non é correcto para algo tan dinámico como un filamento de actina, polo que sería mellor falar de distintos estados estruturais, entre os cales o dato máis constante é o incremento de 27,5 Å, mentres que a rotación das subunidades mostra unha considerable variabilidade, sendo normal observar desprazamentos de ata o 10% da súa posición ideal. Algunhas proteínas, como a cofilina, parecen incrementar o ángulo de xiro, pero, novamente, pódese interpretar que, en lugar diso, estabilizan algúns "estados estruturais" normais. Estes poderían ser importantes no proceso de polimerización.
Pregamento
Para asegurar o correcto pregamento emprega un tipo de chaperonina (proteína que axuda a outras a pregarse) citosólica do grupo II, chamada CCT, formada por un dobre anel de oito subunidades diferentes (heterooctamérica) que se distingue das demais chaperonas moleculares, e en especial da súa homóloga en arqueas GroEL, en que non precisa dunha co-chaperona que actúe de tapa sobre a cavidade central catalítica. Acepta substratos uníndose a eles por medio de dominios específicos, polo que en principio se pensou que era exclusiva da actina e tubulina, aínda que actualmente se comprobou por inmunoprecipitación que polo menos interacciona cun grande número de polipéptidos, que posiblemente funcionan como substratos. Actúa mediante cambios conformacionais dependentes de ATP, e en ocasiones cómpren varias roldas de liberación e catálise para que complete o seu traballo.
Xenética
O xene típico de actina ten aproximadamente un 5'-UTR duns 100 nucleótidos, unha rexión traducida de 1200 nucleótidos, e un 3'-UTR de 200 nucleótidos. A maioría dos xenes de actina están interrompidos por intróns, e teñen ata seis intróns en 19 posibles localizacións ben caracterizadas. A grande conservación da familia fai que a actina sexa o modelo favorito para realizar estudos que comparan modelos de intróns temperáns e tardíos da evolución dos intróns.
Dinámica de ensamblaxe
Os estudos da dinámica de adición e perda de subunidades dos microfilamentos realizáronse in vitro (é dicir, no laboratorio, fóra de sistemas celulares) debido a que o polímero de actina resultante dá lugar á mesma actina F producida in vivo, onde este proceso está controlado por moitas proteínas para responder ás necesidades celulares, de modo que sería moi difícil observar as súas condicións básicas. In vitro, este feito prodúcese de forma secuencial: primeiro, dáse unha «fase de activación», na que a unión e intercambio de catións divalentes en lugares específicos da actina G, unidos a ATP, producen un cambio conformacional, coñecido ás veces como Actina G* ou monómero de actina F, porque é máis parecida ás unidades que se sitúan no filamento. Isto prepáraa para a seguinte «fase de nucleación», na cal a actina G dá lugar a pequenos fragmentos inestables de actina F con capacidade de polimerizar. Inicialmente, fórmanse dímeros e trímeros de maneira inestable. Cando o número destes é grande dabondo, ten lugar a «fase de elongación», na que o filamento se forma e medra rapidamente por adición reversible de novos monómeros a ambos os extremos. Finalmente, no «equilibrio estacionario», os monómeros de actina G intercámbianse nos extremos do microfilamento sen que varíe a lonxitude total do polímero. Nesta última fase defínese a «concentración crítica Cc» como a relación entre as constantes de ensamblaxe e desensamblaxe (trátase, pois, dunha constante de disociación), e representa a concentración de actina G na cal a dinámica de adición e eliminación de monómeros non produce unha modificación na lonxitude do microfilamento. Nas condicións usuais in vitro, Cc é 0,1 μM, o que significa que a valores maiores dáse unha polimerización e a valores menores, unha despolimerización.
Cidade metropolitana de Nápoles
A súa capital é a cidade de Nápoles.
Antidepresivo
Prevención de recaídas
No ano 2003 unha meta-análise de 31 ensaios de antidepresivos controlados con placebo atopou que o tratamento continuado con antidepresivos reduciu nun 70% o risco de recaídas en depresións graves. Pola súa banda, a Asociación Americana de Psiquiatría aconsella no caso de depresións graves, que o tratamento con antidepresivos se prolongue por varios meses despois da desaparición dos síntomas. Nos pacientes con antecedentes de episodios depresivos graves, a Asociación Británica de Psicofarmacología recomenda manter un antidepresivo polo menos por seis meses, e até tanto como cinco anos ou mesmo indefinidamente.
Pasatiempos
Pasatiempos foi un periódico que se publicou en Pontevedra entre 1893 e 1894.
Cidade metropolitana de Nápoles
O nacemento da cidade metropolitana de Nápoles
No Plan Territorial de Coordinación (PTC) indícanse seis macroáreas de referencia: Nápoles, Nápoles Norte, Nápoles Noroeste, Nápoles Nordeste, Área Vesubiana, Área Nolana, Área Flégrea, Península Sorrentina. O Consello metropolitano e a Conferencia metropolitana terán que convertelas en zonas territoriais homoxéneneas.
Actina
No músculo cardíaco
ACTC1 é o xene que codifica a isoforma da α actina presente no músculo cardíaco. Secuenciárono por primeira vez Hamada e colaboradores en 1982, que comprobaron que estaba interrompido por cinco intróns. Foi o primeiro xene dos seis onde se encontraron alelos implicados en procesos patolóxicos.
Equivalentes en bacterias
As bacterias non teñen un citoesqueleto comparable en complexidade ao dos eucariotas, mais describíronse proteínas que teñen unha grande semellanza cos monómeros e polímeros de actina. A proteína MreB de bacterias polimeriza formando filamentos delgados, non helicoidais e, máis raramente, formando estruturas helicoidais semellantes á actina F. Ademais, a súa estrutura cristalina é moi similar á da actina G (en conformación tridimensional), e mesmo existen equivalencias entre os protofilamentos de MreB e a actina F. O citoesqueleto bacteriano tamén posúe entre os seus compoñentes as proteínas FtsZ, semellantes á tubulina.
Por tanto, as bacterias posúen un citoesqueleto con elementos homólogos á actina (por exemplo, MreB, ParM, e MamK), pero a secuencia aminoacídica destas proteínas diverxe do das presentes en células animais. Non obstante, MreB e ParM posúen unha alta similitude estrutural coa actina eucariota. Os microfilamentos, moi dinámicos, xerados por agregación de MreB e ParM son esenciais para a viabilidade celular e participan na morfoxénese da célula, segregación do xenóforo e polaridade celular. ParM, un homólogo da actina codificado nun plásmido, intervén na regulación do ADN de plásmidos.
Historia
miniatura|O [[premio Nobel Szent-Györgyi, codescubridor con Brúnó Straub da actina.]] A actina observouna experimentalmente por primeira vez en 1887 W.D. Halliburton, que extraeu do músculo unha proteína que coagulaba preparacións de miosina, á que denominou "fermento da miosina". Pero Halliburton non foi quen de efectuar a súa caracterización, polo que o descubrimento da actina se atribúe a Brúnó F. Straub, que daquela era un bioquímico mozo que traballaba no laboratorio de Albert Szent-Györgyi no Instituto de Química Médica da Universidade de Szeged, en Hungría.
Grafila
Coa presenza da grafila redúcese o desgaste tanto dos motivos gravados como do propio campo ou parte lisa da moeda. Ademais da protección contra o desgaste, a grafila tamén ten como misión evitar a práctica fraudulenta do retallamento, mediante o cal, sobre todo antigamente nas moedas de prata e ouro, se lles extraían pequenas porcións de metal limando ou recortando os cantos.
A Groba, Sanín, Ribadavia
A Groba é un lugar da parroquia de Sanín, no concello ourensán de Ribadavia, na comarca do Ribeiro. Segundo o IGE, en 2015 tiña 47 habitantes (24 homes e 23 mulleres).
Explorer 53
Características
O observatorio tiña forma de caixa duns 145,2 cm de longo e unha envergadura, cos catro paneis solares estendidos, de 470,3 cm. Almacenaba a enerxía procedente dos paneis nunha batería de níquel-cadmio e estabilizábase mediante un volante de inercia e un sistema de control por torque magnético. O observatorio reentrou na atmosfera terrestre o 9 de abril de 1979.
Paul Russo
Carreira de coches Midget
Comezou a correr en coches midget en 1934. Foise cun continxente de pilotos de coches midget a Hawai no inverno de 1934 - 35. Foi campión do Eastern Midget da AAA de 1938. Russo gañou a primeira carreira disputada no Nutley Velodrome en Nova Jersey en 1938.
Palacio
Palacio como sinónimo de goberno
No século IX o "palacio" indicaba tamén a casa de goberno. A comezos da Idade Media, o Palas seguiu sendo a residencia do goberno nalgunhas cidades xermánicas. No Sacro Imperio Romano Xermánico os electores independentes poderosos aloxábanse en palacios (Paläste). Isto é unha evidencia de que o poder estaba amplamente distribuído naquel Imperio; na maioría das monarquías centralizadas, só o rei se permitía chamar á súa morada palacio.
Esa división conforme á súa implantación urbana ou rural non ten vixencia en España. E a nobreza galega, por exemplo, a partir do século XV transformou castelos e torres en pazos (termo que é cognado de palacio), sendo ambas as tipoloxías arquitectónicas eminentemente rurais.
Río Duratón
Xeografía
O río Duratón nace no termo municipal de Somosierra (Madrid) a partir da confluencia do arroio das Pedrizas e do arroio da Peña, onde se atopan as ruínas do muíño da Peña del Chorro, nas saias de peña Cebollera, na serra de Ayllón. Abandona Madrid case ao comezo e intérnase na provincia de Segovia, onde pasa por Duratón, localidade á que dá nome, e rodea Sepúlveda, para ser encorado en Burgomillodo, e por San Miguel de Bernuy. É de novo encorado en Las Vencías e rega Fuentidueña, para desembocar na marxe esquerda do río Douro, xunto a Peñafiel, na provincia de Valladolid. Os seus afluentes son os ríos Hoz, Serrano, Caslilla e San Juan.
Alcázar de Toledo
miniatura|dereita|300px O Alcázar de Toledo é unha fortificación sobre rochas, situada na parte máis alta da cidade de Toledo, dominando toda a cidade.
Peña Cebollera
Xeografía
Nos seus contrafortes nacen os ríos Jarama, ao sur, e Duratón, ao oeste.
Fernando Antonio Mariño de Lobeira
Traxectoria
O seu irmán Antonio Mariño de Lobeira, militar do exército español, foi tamén distinguido co título de marqués de Mariño.
Zona de conservación de Ngorongoro
Na Área de Conservación de Ngorongoro atopamos nove volcáns, dos cales só un deles está activo, o Oldoinyo Lengai. Así mesmo, atopáronse dous dos sitios con maior interese de Tanzania e renome mundial, o impresionante Cráter do Ngorongoro e a Garganta de Oldupai, un dos sitios máis importantes para a investigación da evolución da especie humana.
1132
Mortes
Historia ano a ano
Ramón Sobrino Lorenzo-Ruza
Ramón Sobrino Lorenzo-Ruza, nado en Poio o 3 de marzo de 1915 e finado o 3 de febreiro de 1959, foi un arqueólogo e aparellador galego, fillo de Ramón Sobrino Buhigas.
Software privativo
Definicións
Segundo a FSF, o software privado ou personalizado é aquel que unha persoa desenvolve máis non comparte, nin en forma de código fonte nin como binario. Nese caso non incumpre os preceptos do manifesto do software libre e non é "software privado" ou "privativo".
Miguel Ángel González Suárez
Miguel Ángel González Suárez, nado en Ourense o 24 de decembro de 1947, é un exfutbolista galego que xogaba de porteiro. Militou durante case dúas décadas no Real Madrid, club co que gañou numerosos títulos de equipo e o Trofeo Zamora na tempada 1975/76. Foi 18 veces internacional coa selección española, coa que disputou os Mundiais de 1978 e 1982.
Chegada ao Real Madrid
Despois desta experiencia regresou ao Real Madrid, ao principio como terceiro porteiro ao carón de Junquera e Betancort como rivais na demarcación. O adestrador daquel tempo, Miguel Muñoz prefería o canario Betancort, de xeito que na campaña 1968/69 só interveu en seis encontros amigábeis, circunstancia que se foi repetindo durante as seguintes seis tempadas, nas que xogou só 41 partidos oficiais.
Software privativo
Marco legal
Nalgúns casos o software ponse a disposición dos usuarios con menos restricións, e así o especifican na licenza. Poden ser gratuítos ou ben de "licenzas de código aberto", que permiten acceder a código ou a modificalo pero distribuílo baixo condicións definidas que non cumpren as definicións de "libre" da OSI e/ou da FSF.
Miguel Ángel González Suárez
Internacionalidade
O porteiro ourensán foi internacional coa selección española en 19 ocasións (18 coa selección A e unha coa olímpica), coincidindo na época de José Ángel Iribar. O seu debut como internacional produciuse o 12 de outubro de 1975 no Estadio de Sarrià, ante Dinamarca, substituíndo o lesionado Iribar. Aos poucos foise facendo habitual nas convocatorias de László Kubala, técnico que o levou ao Mundial de 1978 na Arxentina. A súa maxistral actuación ante o Brasil non puido evitar que España non pasase da primeira eliminatoria.
Software privativo
Exemplos
Entre os exemplos de software privativo máis usado ou popular están os sistemas operativos Microsoft Windows e macOS (antes Mac OS X e OS X), o engadido Adobe Flash Player, o compresor de ficheiros WinRAR, o visor de documentos Adobe Acrobat DC, a suite ofimática Microsoft Office Suite os editores gráficos como Adobe Photoshop e Adobe Illustrator CC, os navegadores web Google Chrome e Opera, a aplicación de mensaxería instantánea Skype, o reprodutor musical iTunes, o xestor de tarefas e notas Evernote ou o xestor de bitorrent µTorrent. No caso dos xogos, está o software que leva a canda si a PlayStation 3. Son privativos tamén as versións de Oracle de Java.
Fuad Masum
Mohamed Fuad Masum Hawrami, en kurdo: فوئاد مەعسووم; en árabe: محمد فؤاد معصوم هورامي, nado en Koy Sanjaq en 1938, é o sétimo e actual presidente de Iraq.
Medición
dereita|300px|miniatura|Medición do [[diámetro cun calibre]] A medición é o proceso ou o resultado de determinar a proporción dunha cantidade física, como pode ser a lonxitude, o tempo ou a temperatura, a unha unidade de medida, como o metro, o segundo ou o grao centígrado.
Proceso de medición
A tecnoloxía convencional, modelizable mediante a mecánica clásica non propón problemas serios para o proceso de medición. Así, para algúns autores o proceso de medición require caracterizacións relativamente sinxelas como por exemplo: Aínda que caben definicións máis complexas e descritivas de como é o proceso como a seguinte definición sobre a medición dunha magnitude xeométrica:
Medición indirecta
Non sempre é posible realizar unha medida directa porque existen variables que non se poden medir por comparación directa, ben pola propia natureza da variable, ben porque o valor que se quere medir é moi grande ou moi pequeno ou depende de obstáculos doutra natureza. A medición indirecta é aquela na que unha magnitude buscada se estima medindo unha ou máis magnitudes diferentes, e calcúlase a magnitude buscada a partir das outras medidas directamente.
Tipos de erros
Cando se realiza unha medición hai que ter en conta os posibles erros, que teñen unha orixe moi diversa. Podemos distinguilos nos seguintes tipos:
Teoría da información
A teoría da información recoñece que todos os datos son inexactos e de natureza estatística. Polo tanto a definición de medición é: "Un conxunto de observacións que reducen a incerteza, onde o resultado se expresa como cantidade". Esta definición despréndese do que, de feito, os científicos fan cando miden algo e informan sobre a media e os parámetros estatísticos de precisión. En termos prácticos, comézase cunha aproximación inicial como valor a unha cantidade, e entón, empregando diversos métodos e instrumentos, redúcese a incerteza no valor. Cómpre notar que neste enfoque, á diferenza da teoría representacional positivista, toda medición implica incerteza, así que en lugar de asignar un valor, asígnase un intervalo posible a cada medición. Isto implica tamén que non hai unha distinción clara entre estimación e medición.
Área metropolitana
Definición e características
O concepto de área metropolitana fai referencia a unha aglomeración urbana, xeralmente unha grande cidade central, combinada cunha periferia non necesariamente urbana que se acha dentro da zona de influencia, xeralmente cidades satélites e/ou suburbios, e que constitúen un grande centro poboacional.
Ligazóns externas
Asociación mundial das grandes metrópoles
Subdivisións de Haití
Distritos e comunas
Hai, no Haití, 41 arrondissements e 133 comunas.
Inmortalidade
A crenza da inmortalidade da vida humana a través da alma é un tema recorrente na relixión, así como obxecto de especulación, fantasía e debate. En contextos relixiosos, a inmortalidade é un dos dons que Deus (ou outras deidades) conceden ós humanos que amosan bondade ou respectan a lei divina.
Georg Simon Ohm
A vida na universidade
Aconsellado polo seu colega Karl Christian von Langsdorf -ao que coñecera durante a súa estancia na universidade- de que lese os traballos de Euler, Laplace e Lacroix, proseguiu os seus estudos sobre matemáticas ata abril de 1811, cando decidiu volver a Erlangen. Alí recibiu o doutoramento o 25 de outubro dese mesmo ano inmediatamente ingresou na nómina da universidade.
Carreira docente
miniatura|Memorial a Ohm (por [[Wilhelm von Rümann) na Universidade Técnica de Múnic, Campus Theresienstrasse.]] Logo de tres semestres decidiu deixar o seu posto de profesor de matemáticas na universidade, ao chegar á conclusión de que non podía mellorar o seu status en Erlangen, xa que vivía en condicións pobres e non vía un futuro aí. A súa sorte non cambiou e o goberno bávaro ofreceulle un posto de profesor nunha escola de baixa reputación en Bamberg, traballou que aceptou en xaneiro de 1813. Tres anos máis tarde, trala pechadura do colexio, foi enviado a outra escola de Bamberg, que necesitaba axuda en ensinos de matemáticas e física. Durante todo ese tempo, Ohm mostraba un visible descontento co seu traballo, xa que non era a carreira brillante que esperara para si mesmo: considerábase máis que soamente un mestre.
A Pobra do Caramiñal
A Pobra do Caramiñal é un concello da provincia da Coruña, pertencente á comarca da Barbanza. Segundo o IGE en 2014 tiña 9.672 habitantes (9.664 no 2012, 9.726 no 2011, 9.858 no 2010). O seu xentilicio (véxase no Galizionario) é «».
Historia
Dende sempre a vida da vila estivo ligada ao mar. A Prova do Dayán ou do Deán, así chamada na Idade Media, pertencía ao señorío eclesiástico, como indica o seu nome: o deán do arcebispado de Santiago exercía a xurisdición civil e criminal. O primeiro deán da Pobra foi Guillén Beltrán. Este personaxe gobernaba dende un castelo, incendiado e destruído pola revolta dos Irmandiños en 1467, do que hoxe non queda nada, agás o nome da parroquia (O Castelo ou O Santiago do Deán), tamén coñecida como A Pobra do Deán.
Durante o século XIX os industriais cataláns fomentaron a industria conserveira na zona, ademais da creación de navíos e de emprego na zona.
Toponimia
En canto á segunda parte do nome, crese que o nome Caramiñal provén da planta da camariña (Corema album), moi abundante antigamente en toda a zona e hoxe moi difícil de localizar; tamén dá nome a outra localidade galega, Camariñas.
Pazos
Sen se afastar moito da poboación, sobre un outeiro, álzanse as soberbias Torres de Xunqueiras, no Xobre, que conservan o nome dos seus primeiros señores. Fernán Martín de Xunqueiras fora no século XIII o fundador desta liñaxe, que exerceu durante séculos o señorío sobre a vila do Caramiñal. Un descendente dos Xunqueiras casou coa filla do famoso político Paio Gómez de Soutomaior, embaixador de Henrique III ante o Gran Tamerlán de Hungría. O pazo pasou, para rematar, aos condes de Camarasa, quen o posuíron ata o seu alleamento a finais do século XIX. Accédese a el por unha longa avenida de plátanos orientais. O edificio foi levantado no século XV sobre a primitiva torre medieval e sufriu algunhas reformas en séculos posteriores. Na actualidade conserva un robusto corpo cunha sólida torre cara ao sur e, no lado oposto, un balcón esquinal, así como varias pedras de armas. En 1981 a Torre de Xunqueiras foi declarada Monumento Histórico-Artístico.
Festa do Nazareno
As festas do Nazareno, declaradas festas de interese turístico nacional, celébranse o terceiro domingo de setembro. Dentro destas festas celébrase a procesión das mortallas, documentada xa no século XV. As orixes remóntanse a unha ofrenda do que daquela era o rexedor da vila, que sandou dunha grave enfermidade na véspera da procesión. Dende entón a ofrenda é realizada por persoas que estiveron en perigo de morte, como agradecemento á intercesión de Xesús o Nazareno. Os oferentes, que levan cirios e van vestidos de nazarenos, son acompañados por amigos e por familiares que conducen un ataúde. Considérase a festa de máis importancia dentro do núcleo da Pobra do Caramiñal. A imaxe venérase na Igrexa Parroquial de Santiago do Deán.
Christopher Cassidy
Christopher John 'Chris' Cassidy é un astronauta estadounidense que formou parte da misión STS-127, a Expedición 36, a Expedición 35 e a Soiuz TMA-08M. Pasou un total de 181,96 días no espazo.
1139
Mortes
Historia ano a ano
Enseada de Sydney
As instrucións do capitán eran estabelecer o asentamento na Baía de Botany, outra baía grande ao sur da Baía de Jackson, mais como non había boas fontes de auga doce e tampouco un lugar seguro no que poder aportar, navegou cara o norte achando as condicións ideais nesta pequena enseada. A Cala de Sydney oferecía ambas cousas, un lugar profundo e resguardado no que aportar e un regato de auga fresca que pronto sería coñecido como Tank Stream.
Manu Gavassi
2010-11: inicio de carreira e primeiro álbum
O 15 de novembro de 2011, Manu lanzou unha nova canción, "Odeio", que está presente na edición deluxe do seu álbum de estrea Manu Gavassi.
Liga de Campións da UEFA 1996-97
350px|dereita|miniatura|O [[Estadio Olímpico de Múnic acolleu a final da Liga de Campións da UEFA o 28 de maio de 1997.]] A Liga de Campións da UEFA 1996-97 foi a edición número 42 da máxima competición europea de fútbol a nivel de clubs organizada pola UEFA. A rolda previa da competición disputouse en agosto. A fase de grupos comezou en setembro e rematou en decembro. Os cuartos de final foron en marzo, as semifinais en abril, e a final foi o 28 de maio de 1997. Na final enfrontáronse o campión da edición anterior, o Juventus FC, e mailo campión alemán, o Borussia Dortmund, que venceu por 3 goles a 1.
Gran Premio de España de 2014
O Gran Premio de España de 2014 (oficialmente o Gran Premio de España Pirelli 2014) é unha carreira de Fórmula 1 que se celebrou o 11 de maio de 2014 no Circuíto de Barcelona-Cataluña, Montmeló, España. Foi a quinta carreira do Campionato Mundial de Fórmula 1 de 2014.
César Cunqueiro
Traxectoria
Fillo de Álvaro Cunqueiro, é licenciado en Dereito pola Universidade de Santiago de Compostela (1962). En 1967 aprobou en Barcelona a oposición a notaría, traballou como tal en Pontevedra desde 1987 e trasladouse a Vigo en 2006.
Hereford (vaca)
Características
Un exemplar de vaca hereford móvese entre os 800 e os 900 kg, e ao redor de 140 cm de altura. O boi colócase entre os 1.000 e os 1.300 kg, cunha altura de 150 cm, pero téñense rexistrado exemplares de boi hereford de ata 1.770 kg (1839). Con todo, a mellora xenética buscou exemplares macho máis lixeiros e máis eficaces.
Lady Godiva
Figura histórica
A súa sinatura, Ego Godiva Comitissa diu istud desideravi [Eu, a condesa Godiva, desexou isto durante longo tempo], aparece en actas supostamente dadas por Thorold de Bucknall ao mosteiro beneditino de Spalding. Con todo, algúns historiadores consideran que esta acta é espuria. Mesmo se é así, é posible que Thorold, que aparece no Domesday Book como shériff de Lincolnshire, fose o seu irmán.
Pedro Caro y Sureda
A campaña de Galiza
Sabedor, a mediados de marzo, de que o Bierzo está practicamente orfo de gornicións francesas, De la Romana atravesa pola montaña desde La Puebla de Sanabria, á Cabreira, para caer sobre Ponferrada, e atacando, con apoio das guerrillas, as escasas tropas galas que gardan Vilafranca do Bierzo, cidade que toma o 18 de marzo.
Falecemento
A inicios de 1810, De la Romana está ao mando do Exército da Esquerda, na zona de Estremadura e Andalucía Occidental. En xullo emprendeu un ataque sobre Sevilla, pero foi derrotado en Cantalgallo, cerca de Llerena, o 11 de agosto, e en Fuente de Cantos o 15 de setembro.
Carlos Jiménez Díaz
Carlos Jiménez Díaz, coñecido artisticamente como Carlos Jiménez, nado en Viveiro o 11 de xaneiro de 1971, é un actor de dobraxe, locutor e presentador radiofónico e de televisión, humorista e imitador galego. Licenciouse en Xeografía e Historia pola Universidade de Santiago de Compostela en 1993.
Xogos Olímpicos da Antigüidade
Carreiras pedestres
As carreiras pedestres incluían catro tipos de carreiras: o estadio, o diaulós (ou duplo estadio), o dolichos e o hoplitódromo (ou carreira con armas).
Club Deportivo El Ejido 2012
Estadio
O equipo xoga os seus partidos no Estadio Municipal de Santo Domingo, con capacidade para 7.870 espectadores. Foi inaugurado en 2001.
Ahmadou Ahidjo
Carreira política
Como Primeiro ministro, ofreceu unha amnistía e negociacións coa Unión dos Pobos do Camerún (UPC), o partido máis radical do país, para que renunciase á vía armada e se rendese, pero eles negáronse e durante anos, realizaron diversos ataques no país co obxectivo de independizarse de Francia e instaurar o seu propio goberno.
Presidente do Camerún (1960-1982)
Logo dun plebiscito o 1 de outubro de 1961, o sur do Camerún (baixo mandato británico), unifícase co Camerún, dando paso á creación da República Federal do Camerún. Durante esa unificación, Ahidjo tratou de reconciliar os habitantes anglófonos e musulmáns que se situaban no oeste do país, cos do leste, que na súa maioría eran francófonos e católicos.
David Fernández Diéguez
Traxectoria
Dirixiu a revista Galicia Nueva, órgano da Xuventude Católica coruñesa, foi membro da Asociación Católica Nacional de Propagandistas e secretario do centro de propagandistas da Coruña, membro da Unión Patriótica, presidente provincial da Unión Monárquica Nacional e membro dos Caballeros de La Coruña en 1936, corpo parapolicial que axudou nas tarefas de represión e control da orde na cidade logo do Golpe de Estado do 18 de xullo de 1936.
Obras
É autor de “Contribución al estudio de la trisección del ángulo” e un traballo sobre a construción da media proporcional de dous segmentos. Como bibliógrafo e historiador foi autor de traballos sobre a historia dos logaritmos, Juan Caramuel e Juan Jacobo Durán Loriga.
Tequeño
Para moitos, o seu nome provén da cidade venezolana de Los Teques, aínda que outros pon en dúbida esta teoría.
Platichthys stellatus
Dimensións
Este peixe pode alcanzar unha lonxitude máxima de até os 91 cm, e un peso de 9,1 kg, pero os espécimes capturados teñen un tamaño de media de 57,5 cm.
Hábitat
Esta especie é un peixe demersal, catádromo, que vive en augas polares, tanto mariñas como doces e salobres.
Gluón
O gluón é o bosón portador da forza forte, unha das catro interaccións fundamentais. Non ten masa nin carga eléctrica, pero si carga de cor, polo que ademais de transmiti-la interacción forte tamén a sofre.
Propiedades
Por exemplo, se un quark vermello vóltase azul ao emitir un gluón, entón é porque emite un gluón vermello-antiazul (a parte vermella do gluón é o vermello que perde o quark, e o antiazul é para anula-lo azul que o quark gaña). O sistema ten carga de color neta vermella.
Existen así mesmo 8 tipos de gluóns, sendo cada un deles unha combinación cor-anticor.
Confinamento dos quarks
Ao sufrir eles mesmos a súa propia interacción, os gluóns que unen ós quarks crean un campo de cor con forma de corda que impide que os quarks se separen cunha unha forza inmensa.
Ao revés que a forza eléctrica ou a gravitatoria, se se tenta separar un par de quarks, o campo de cor tira deles con moita máis forza; é coma se os quarks estiveran unidos por un «resorte gluónico», que tenta volver á súa lonxitude inicial. Porén, os quarks e os gluóns son partículas moi difíciles de detectar e só podemos ve-las partículas que forman, os hadróns.
Cando se separan tanto dous quarks unidos a través deste resorte, acumúlase tanta enerxía no sistema que é máis sinxelo para el mesmo crear novos quarks para devolver o campo de cor a un estado menos enerxético. Isto é o resultado de transformar parte da enerxía do campo de cor en nova materia (E=mc^2).
Servizo militar
En España tivo lugar unha loita contra a realización do servizo militar baixo a forma de obxección de conciencia ou de insubmisión, dende os últimos tempos da ditadura ata que foi suprimido, pasando polo recoñecemento da obxeción de conciencia en 1984.
Siikalatva
Siikalatva é un municipio de Finlandia situada na rexión de Ostrobotnia do Norte. En 2018 a súa poboación era de 5 398 habitantes. A superficie do termo municipal é de 2 229,20 km2, dos cales 56,67 km2 son auga. O concello ten unha densidade de poboación de 2,48 hab./km².
Peter Walker
Sports Car Ace
Walker volveuse a emparellar con Moss para as Nove Horas de Goodwood e lideraron comodamente durante as primeiras oito horas, ata que o coche se retirou. O seguinte foi o RAC Tourist Trophy, onde Walker rompería o récord de volta, pero novamente tivo problemas mecánicos e Moss logrou levar o coche a meta en terceiro lugar.
Cidade vella de Damasco
Zocos e caravasares
miniatura|Zoco Al-Hamidiyah
Cardiolipina
Estrutura
A cardiolipina pode considerarse un tipo de difosfatidilglicerol. Nas cardiolipinas dúas moléculas de ácido fosfatídico están conectadas por medio dun glicerol, que se sitúa no centro, formando unha estrutura dimérica. Por tanto, as cardiolipinas conteñen tres moléculas de glicerol, unha en cada fosfatidilglicerol e a outra no centro. Teñen tamén catro cadeas hidrocarbonadas (alquilo) de ácido graxo, e potencialmente pode levar dúas cargas negativas nos seus dous fosfatos. Como teñen catro cadeas alquilo distintas a complexidade que poden ter estas moléculas é enorme. Porén, na maioría dos tecidos animais, a cardiolipina contén ácidos graxos de 18 carbonos con 2 enlaces insaturados en cada un. Propúxose que a configuración (18:2)4 das cadeas de ácidos graxos é un requirimento estrutural importante para a alta afinidade das cardiolipinas polas proteínas da membrana mitocondrial interna nos mamíferos. Porén, estudos con preparacións de encimas illados indican que a súa importancia pode variar dependendo da proteína examinada.
Metabolismo
Síntese de cardiolipinas en eucariotas.|middle|miniatura|300px
Fritz von Wettstein
Carreira científica
Wettstein fixo unha importante contribución á ciencia botánica e á xenética. Traballou especialmente na herdanza citoplasmática en musgos e algas. Seguindo a Erwin Baur no Instituto Kaiser Wilhelm, investigou híbridos e poliploides de musgos e avanzou na comprensión das relacións e características das formas poliploides.
Pantano
As zonas similares situadas nas costas inundadas periodicamente pola marea nas que crecen mangleiros e outros seres vivos halófilos, denomínanse mangleirais. Outros pantanos costeiros con influencia das mareas son as marismas.
Valor e produtividade
Tradicionalmente, os pantanos e outras zonas húmidas eran considerados de escaso valor, improdutivos e mesmo insáns e eran utilizados principalmente como zona de caza e pesca, polo que o máis habitual era que se procurase desecalos para utilizar as terras para a agricultura ou expansión urbana, ou para evitar enfermidades transmitidas por insectos. Algúns pantanos costeiros drenáronse construíndo canais e gavias de drenaxe, que ao final deixaron entrar a auga do mar e acabaron convertendo os pantanos en marismas ou mesmo desapareceron sendo ocupados polo mar, como ocorreu en zonas de Luisiana, EUA. En Europa probablemente se perderon case a metade das zonas húmidas debido á súa drenaxe. En Nova Zelandia perdeuse o 90 % en só 150 anos.
Suramérica
Outras zonas pantanosas famosas suramericanas son: o pantanal (Brasil), Lahuen Ñadi (Chile), delta do Paraná (Arxentina) e os Esteiros do Iberá (Arxentina).
La Voz del Tecla
Traxectoria
Subtitulado Semanario católico e independiente, apareceu o 30 de abril de 1911. De carácter conservador e católico, publicábase os domingos. O propietario e director era Vicente de Vicente Táboas; como redactores figuraban os sacerdotes José Alonso Obregón, José Vicente Álvarez, Juan Rey Iglesias e Martín Álvarez Álvarez e o farmacéutico Julián López García; como redactor gráfico Mariano Jiménez Hueto. Entre os seus colaboradores estaba Juan Domínguez Fontenla. Tiña entre outras as seccións "Del Distrito" e "Ecos del Tecla". Cesou a súa publicación por dificultades económicas co número 485, o 4 de setembro de 1920.
Superoito
Historia
O 15 de decembro de 2013 organizaron o I Festival Solidario de Nadal, en colaboración co Hospital de Santiago de Compostela, co obxectivo de recadar xoguetes e cartos para as familias obrigadas a pasar as datas de Nadal dentro dos complexos hospitalarios.
En xaneiro do 2014 publicaron o segundo disco, Todo me dá voltas, composto por 13 cancións e gravado nos estudios Rapapoulo de Merelle por Mou de Dios ke te crew. No 2014 presentaron o disco en concertos, da man da discográfica Madrindie Producciones (Madrid) e Busaco Contratacions (Cangas).
The Bottom
Linguas
Os habitantes xeralmente falan neerlandés, por ser colonizados por eles e dependentes do Reino dos Países Baixos.
Louis Pergaud
É coñecido por ser o autor de De Goupil à Margot, que acadou o Premio Goncourt en 1910, e, sobre todo, pola súa novela xuvenil A guerra dos botóns (La Guerre des boutons), publicada orixinalmente en 1912.
Pisidia
Ríos e lagos
Nestas montañas nacían os ríos Catarrhactes e Cestrus, que regaban Psidia e Panfilia e desaugaban no mar Mediterráneo polo chamado golfo de Panfilia. Os lagos principais eran o Coralis, o Troxitis (ambos ás veces mencionados como parte de Frixia e de Licaonia), o Pusgusa ou Pungusa (mencionado só en fontes bizantinas) e o gran lago de sal de Ascania (Gran Lago Salgado).
Economía
Os principais produtos do país eran o sal, as raíces de iris das que se facían perfumes, e viño, sendo famoso na época clásica o viño de Amblada.
Ponteareas
Toponimia
O topónimo actual Ponteareas é o resultado da fusión do nome composto Ponte de Areas e as súas variantes dos séculos XV-XIX que tendían a fusionar e logo eliminar a preposición "de". Toma o seu primeiro nome da medieval ponte dos Remedios. Cruza o río Tea continuando un antigo camiño que comunica coas parroquias veciñas, da que procede o segundo nome: Areas. Esta foi identificada por algún autor como a "Aureas" recollida en latín na listaxe do Parochiale Suevorum do século VI, da cal é difícil extraer a súa correspondencia cos topónimos actuais. No s. IX, o rei Afonso III anótaa tamén en latín como "Sancta Maria (...) Arenosium" e anotado a marxe "sancta maria de arenis", moito antes da aparición da poboación de Ponteareas. Así, o significado da partícula que deu lugar a Areas é incerto aínda só consideranto o latín (areas, áureas, áreas coas súas distintas acepcións etimolóxicas) e á súa vez confúndese na historia coa veciña Arnoso (San Lourenzo) o cal leva máis tarde a propoñer unha raíz prerromana hidronímica en arn- que completa as hipóteses consideradas (o culto ao Ares grego foi presentado tamén como unha posible etimoloxía hai décadas, mais logo foi refugada ).
Situación xeográfica
Ponteareas ten unha superficie de 125,56 km². Conta con 220 entidades de poboación repartidas en 24 parroquias. Sitúase no sur da provincia de Pontevedra, na comarca do Condado. Linda ó norte con Pazos de Borbén, ó leste con Mondariz, Mondariz-Balneario e As Neves, ó sur con Salvaterra de Miño e Salceda de Caselas, e ó oeste con Mos e O Porriño e Mos.
Dada a súa localización, conta con dúas vías de comunicación importantes como son a estrada N-120 e a autovía A-52, conectando a vila cos centros máis importantes do seu redor: Vigo a 25 km, Pontevedra a 45, Ourense a 75 e Portugal a 12.
Grupo Nós
Historia
Por outra parte, este grupo de autores presenta unha particular problemática no que á súa denominación respecta. En De Pondal a Novoneyra (1984), Xosé Luís Méndez Ferrín refírese a el como grupo xeracional. Tense falado de grupo Nós, xeración Nós e incluso Anxo Tarrío fala dunha época Nós.
Pedro Delgado
Pedro Delgado Robledo, nado o 15 de abril de 1960 en Segovia, é un ciclista español, gañador do Tour de Francia 1988 e da Vuelta a España 1985 e 1989. Actualmente é comentarista de eventos ciclísticos de TVE.
Traxectoria
En 1983 sufriu unha caída na quinta etapa da Volta a España, aínda así realizou boas actuacións nas etapas seguintes, destacando un terceiro posto na sexta etapa, pero non consegue chegar ao nivel dos mellores e finaliza 15º na clasificación xeral final.
En 1985, venceu na etapa dos Lagos e consegue a camisola amarela onde a perdera o ano anterior. Con todo, ó día seguinte cede o liderado en beneficio do seu compañeiro de equipo Pello Ruíz Cabestany. Durante os días seguintes, o segoviano non termina de atoparse a gusto e non consegue recortar diferenzas respecto de Robert Millar, o líder da carreira. Na penúltima etapa, e indo a máis de seis minutos do líder, Delgado ataca no descenso do Porto de Navacerrada. Consegue distanciarse e ir abrindo espazo. Alcanza a José Recio, que marchaba escapado por diante del e ambos os dous colaboran para que a escapada siga adiante. Para sorpresa xeral, ambos os dous corredores chegan á meta de Segovia con máis de seis minutos e medio sobre Miller e Delgado, segundo na etapa, vestíndose coa camisola amarela e logra así a súa primeira vitoria na xera da Vuelta Ciclista a España.
Tempada 2005 do Campionato de Galicia de Autocross
A tempada 2005 foi a 22ª edición do Campionato de Galicia de Autocross.
Manuel Cuña Novás
Traxectoria
En 1951 viaxou a Francia, onde escoitou e aprendeu de Jean-Paul Sartre, Albert Camus, Édith Piaf, Paul Éluard, e de acollidos como Friedrich Hölderlin, Rainer Maria Rilke ou Arthur Rimbaud.
Poesía
miniatura|Nicho no [[Cemiterio de Santo Amaro de Pontevedra.]]
Pulmón (arácnidos)
Descrición
Moitos arácnidos, como os ácaros, non teñen estes pulmóns e respiran soamente a través de traqueas ou da superficie do seu corpo.
Evolución
Estes pulmóns non están evolutivamente emparentados cos pulmóns dos tetrápodos, senón que evolucionaron das branquias en libro dos xifosuros (cangrexos de ferradura e similares) e, aínda que son semellantes na súa estuctura, nos organismos acuáticos teñen unha situación diferente.
Ferrari F-2012
Resultados completos na Fórmula Un
* Tempada en curso.
Aeroporto de Bathurst (Australia)
O Aeroporto de Bathurst (IATA: BHS, ICAO: YBTH) é un aeroporto australiano que serve a cidade de Bathurst, en Nova Gales do Sur. Está servido por unha únca aeroliña, Regional Express Airlines, que só voa a Sydney e a Parkes.
Guerra anglo-bóer
Ofensiva británica
As novas que chegaban ao Reino Unido das derrotas británicas abraiou a Europa que esperaba unha vitoria rápida e doada para os británicos, estes enviaron a Frederick Roberts como xefe de todas as forzas británicas en África do sur, desde a súa chegada comezou a contraofensiva británica liberando as gornicións de Kimberley o 15 de febreiro e na batalla de Paardeberg (18-27 de febreiro) Roberts conseguiu a rendición de Piet Cronje e 4000 dos seus homes mentres Buller conseguía que se levantase o sitio de Makefing o 17 de maio e antes o 13 de marzo Roberts entraba en Bloemfontein a capital de Orange pero nun golpe sorpresa os bóers contaron as pontes da cidade e fixéronse cos depósitos da auga provocando a morte de 1000 soldados británicos nas seguintes semanas, o 31 de maio os británicos entraron en Xohanesburgo e o 5 de xuño en Pretoria.
Beatriz Santana
Traxectoria
Entre 1994 e 1995 estudou na Escola de Letras de Madrid, e ó ano seguinte formouse na Escola de Imaxe e Son da súa cidade natal.
Tamén conta cunha importante experiencia teatral. O último espectáculo no que participou ata o momento foi Misterioso asesinato en Manhattan, en 2007, xunto a Enrique San Francisco, Raúl Cimas entre outros.
Voo 235 de TransAsia Airways
Dous minutos despois da engalaxe os pilotos informaron da parada dun motor. O voo 235 trepou ata unha altura máxima de 460 metros (1 510 pés), e entón descendeu. O outro motor, que aínda traballaba, foi apagado por un erro. [1][2] Xusto antes de esnafrarse contra o río, inclinouse de súpeto cara a esquerda e contou a un taxi que ía polo viaduto de Huandong coa súa á esquerda.
Harry Potter (personaxe)
Libros cinco e seis
No sexto libro, Harry Potter e o misterio do príncipe, Harry entra nunha puberdade que, segundo Rowling, está baseada nos difíciles anos mozos seus e da súa irmá máis nova. Rowling tamén falou da vida persoal íntima de Harry: "Debido ás esixencias das aventuras que Harry tivo que afrontar, viviu menos experiencias sexuais ca outros mozos da súa idade". Esta falta de experiencia nos romances foi o factor que provocou o fracaso na súa relación con Cho. Non obstante, axiña comeza outra relación con Ginny.
Bacillus subtilis
Aínda que esta especie se atopa comunmente nos solos, hai evidencias que suxiren que é tamén un comensal normal do intestino humano. Un estudo de 2009 comparou a densidade de esporas desta bacteria que se encontra no solo (~106 esporas por gramo) coa que se encontra nas feces humanas (~104 esporas por gramo). O número de esporas tan alto atopado no intestino humano non pode ser atribuído só ao consumo de alimentos contaminados coas esporas. O solo parece que só serve como reservorio, o que suxire que B. subtilis vive no intestino e debería considerarse un comensal normal da flora intestinal.
Historia
Utilizouna o corpo médico militar alemán en 1941 para tratar a disentería durante a campaña no Norte de África na segunda guerra mundial ao verse que a poboación local o utilizaba para este propósito. Utilizáronse cultivos de B. subtilis durante a década de 1950 como unha medicina alternativa debido aos efectos inmunoestimulatorios da súa materia celular, o cal na dixestión estimula significativamente unha actividade inmune de amplo espectro, incluíndo a activación da secreción de anticorpos específicos IgM, IgG e IgA e a liberación de dinucleótidos CpG, inducindo a produción de IFN A/Y polos leucocitos e de citocinas importante no desenvolvemento de citotoxicidade cara ás células tumorais. Foi comercializado en Europa e América desde 1946 como un inmunoestimulador no tratamento de enfermidades do tracto intestinal e urinario como as producidas por Rotavirus e Shigella, pero o seu uso declinou despois da introdución de antibióticos baratos, a pesar de que tiña unha menor probabilidade de causar reaccións alérxicas e unha toxicidade menor para a flora intestinal normal.
Xenoma
Caracterizáronse varios ARN non codificantes no xenoma de B. subtilis, como os Bsr RNAs.
50/50
50/50 é un filme estadounidense dirixido por Jonathan Levine que foi estreado no 2011. O guión foi creado por Will Reiser, e está protagonizado por Joseph Gordon-Levitt e Seth Rogen.
William Wyler
William Wyler, nado en Mulhouse (Alsacia) o 1 de xullo de 1902 e finado nos Ánxeles o 27 de xuño de 1981 foi un director de cine, produtor e guionista estadounidense.
Premios
Ao longo da súa carreira trece das súas películas foron nomeadas ao Óscar ó mellor filme, máis que ningún outro director. E tamén ten o récord de ter máis actores que gañaran o Óscar baixo a súa dirección: trece (Walter Brennan en dúas ocasións, Bette Davis, Fay Bainter, Greer Garson, Teresa Wright, Fredric March, Harold Russell, Olivia de Havilland, Audrey Hepburn, Burl Ives, Charlton Heston, Hugh Griffith e Barbra Streisand).
Kareius bicoloratus
Como todos os peixes da familia dos pleuronéctidos, ten o corpo aplanado, asimétrico, e os dous ollos situados no mesmo lado, na cara pigmentada.
Especie
A única especie do xénero, Kareius bicoloratus foi descrita en 1855 polo zoólogo ruso Stepan Ivánovich Basilewsky, baixo o nome de Platessa bicolorata.
Sinónimos
Ademais de polo noeme orixinario que lle deu Basilewsky, a especie coñécese tamén polos seguintes sinónimos:
Elizabeth Errington
Traxectoria
En 1993 pasou a formar parte do Departamento de Moedas e Medallas do Museo Británico, no equipo de moeda asiática, xunto con Joe Cribb, Helen Wang, Vesta Sarkhosh Curtis e Robert Bracey, onde destacou a súa contribución no estudo da numismática da Ruta da Seda. Ata o seu retiro voluntario en 2014, Errington dirixiu o proxecto do Museo Británico Charles Masson Project, que xa xerou a publicación de dous volumes.
Guillerme III dos Países Baixos
Rei dos Países Baixos
miniatura|esquerda|Moeda de [[ouro de 20 floríns de 1850 co busto de Guillerme III]] Cando a xerarquía católica foi restaurada nos Países Baixos en 1853, Guillerme III aproveitou a oportunidade para disolver o Goberno de Thorbecke. Nas dúas décadas seguintes do seu reinado disolveu o Parlamento holandés en varias ocasións, creando gabinetes reais que gobernaron brevemente ao non contar co apoio do parlamento electo.
A praga escarlata
Trama
A acción ten lugar en California no ano 2073, sesenta anos despois dunha terríbel epidemia, a praga escarlata, que afectou á maior parte da poboación humana en todo o mundo. James Howard Smith, un dos poucos superviventes da época anterior á praga, vive na rexión de San Francisco con tres dos seus netos.
Instagram
A partir da versión 4.0 a aplicación permite ao usuario a toma de filmes cunha duración máxima de 15 segundos. Esta nova ferramenta inclúe estabilización de imaxe.
Arión (cabalo)
Desta unión naceu unha filla, só coñecida como "A Ama" ou "A Señora" e cuxo nome non se debía pronunciar, e mailo cabalo Arión.